Ադրբեջանի ծայրահեղականները նորից «բարեկամության» քարոզներով են առաջ շարժվում։ Արցախն ուզում է իրենը դարձնել վերջնականապես ու մեզ ձեռք մեկնել... Ինչ ասեմ, ես երբեք չեմ հավատացել ու չեմ հավատա նման «եղբայրների» բարեկամական խոսքերին, որոնցից մարդ փշաքաղվում է ուղղակի։ Նրանք շատ են նենգ ու ստոր, անընդհատ թունավորում են եւ իրենց հասարակ ժողովրդին, եւ մյուսներին։ Այս խոսքի վրա ուզում եմ մի օրինակ բերել նույն «Բակրաբոչի» թերթից (N 85, 1990թ)։ Ուրեմն, թերթի առաջին էջում տպագրված է Ադրբեջանական ԽՍՀ Գերագույն խորհրդի հրամանագիրը վրաց ժողովրդի մեծ զավակ Օրջոնիկիձեի շրջանը Սուրախանի վերանվանելու մասին, երրորդ էջում վրաց ժողովրդին բարեկամական սարեր խոստացող թղթակցությունն է՝ «Վրաստան, մենք քեզ հետ ենք» կարգախոսի ոգով։ Օրջոնիկիձեն վրացի է, որի համար էլ արդեն հնացել է Բաքվի համար, իսկ Սուրախանի անունն իրենցն է ու իրենցը։ Միտումը պարզ է, բացատրություններն այստեղ ավելորդ են։